Kopli mõis

Kopli mõis (ka Telliskopli mõis; saksa keeles Ziegelkoppel) oli Tallinna linnamõis Harjumaal, Kopli poolsaarel. Tänapäeval jääb see Põhja-Tallinna linnaosa Kopli, Sitsi ja Paljassaare asumisse. Mõisasüdame aadress on tänapäeval Maleva tänav 2d.
pisi|Kopli poolsaare ja Tallinna ümbruse kaart 1791–1810 avaldatud Ludwig August Mellini Liivimaa atlasest
Mõis rajati keskajal piirkonna majandamiseks (loomade karjatamine, heina niitmine ja metsa kasutamiseks). Selle alale rajati 14. sajandil (esimene kirjalik teade 1365. aastast) ka linna telliselööv, millest pärineb ka mõisa saksakeelne nimetus. 

Omaaegse Kopli mõisa rentnikud olid kohustatud rendiaja jooksul istutama Kopli poolsaarele kindla arvu tammi, mida kasutati linna veevarustuse puittorustikkude ja suurtükilafettide valmistamiseksAleksander Kivi, Mäed ja mäenimelised tänavad Tallinnas, Kultuur ja Elu, 1964 nr 7, lk 408-409.

1650ndail aastail sai kingiks maavalduse Kopli eeslinnas, et rajada sinna telliseahi Haapsalu bürgermeister Christian von HusenKalev Jaago,  Rootsi aeg 1563 – 1710 14., Lääne Elu, nr. 12, 29 jaanuar 2008.

1689. aastal redutseeriti Kopli mõis Rootsi riigile, kuid Vene riigi ajal läks see uuesti linna kätte.

Pärast Põhjasõda oli mõisa härra Jobst Johan von Hausen (Husen)Georg Adelheim, „Die Genealogie der alten Familien Revals" (Tallinn, 1925), Heinrich Laurenty (surn. 1692) koostatud materjali ümbertöötatud väljaanne, lk 2.

1774. aastal rajati mõisa maadele Niguliste ja Oleviste koguduse uus kalmistu. 1820. aastal oli Kopli mõisas maad 525 ha, mille põllupinda oli 11 ha.

1912. aastal hakati mõisa maid laialdaselt müüma või andma rendile Vene riigile uute laevatehaste ja uue mereväebaasi jaoks.

Mõisast on tänapäeval alles ümberehitatud hooneid ja haljastuse osi. 

Viited

Kirjandus
Robert Nerman. "Kopli. Miljöö, olustik, kultuurilugu 1918-1940". Tallinn 1995. 320 lk. ISBN 9985601246 (köites)
Robert Nerman. "Kopli. Miljöö, olustik, kultuurilugu 1918-1940". 2., täiend. vlj. Tallinn 2002. 504 lk. ISBN 9985780361 (köites)
Robert Nerman, Karin Paulus. "Põhja-Tallinn". Jalutaja teejuht. Tallinn 2006. Lk 47
Alo Särg. "Kopli linnamõis (ka Telliskopli)". // Tallinna mõisad ja mõisnikud. Argo. Tallinn 2010. Lk 47

Välislingid
Kopli asumi ajaloost Tallinna linna kodulehel

Kategooria:Tallinna linnamõisad
Kategooria:Põhja-Tallinn